**Szociális alapszolgáltatások infrastruktúrájának bővítése, fejlesztése Kenderesen**

Kedvezményezett neve: KENDERES VÁROSI ÖNKORMÁNYZAT

A projekt címe: Eszközbeszerzés megvalósítása a kenderesi Központi konyha részére

Projekt azonosítószáma: TOP-4.2.1-15-JN1-2016-00024

A szerződött támogatás összege: 47 084 532 FT

A támogatás mértéke: 100%

A projekt tervezett befejezési dátuma: 2019.05.31.

A fejlesztésre váró kenderesi Központi Konyha 1993-ban az Önkormányzat tulajdonába került és jelenleg is az akkori formájában működik. Az intézmény szociális, gyermek- és rendezvényi étkeztetést folytat és nem csak Kenderes, de a közigazgatásilag hozzá tartozó Bánhalma lakosságát is ellátja, mely szakfeladatok szükségessé teszik a folyamatos működést.

A Központi Konyha felújításra került 2006 nyarán az ÁNTSZ előírásainak, valamint a HACCP rendszernek megfelelően, esztétikai szempontból is kedvezően. Az eszközök tekintetében azonban felújítás nem történt, így a konyha ebből a szempontból elmaradott, sok eszköz alig felel meg a hatályos előírásoknak, ami nagymértékben megnehezíti a napi munkavégzést.

Jelen projekt keretében a fent említett probléma megoldására kínál lehetőséget a Kenderes Városi Önkormányzat által megvalósítani kívánt eszközbeszerzés.

A fejlesztés pozitív hatásait leginkább az óvodás- és iskolás korú gyermekek, szociális étkeztetést igénybe vevő személyek, valamint Kenderesen és Bánhalmán a for profit étkeztetést– büfé üzemeltetése- igénybe vevő lakosság érezheti, tehát mindazon személyek, akik közvetlenül veszik igénybe az intézmény szolgáltatásait.

A szociális étkeztetésben azon személyek legalább napi egyszeri meleg étkezésének ellátásáról gondoskodik a Központi Konyha, akik azt önmaguk, illetve eltartottjaik részére tartósan vagy átmeneti jelleggel nem képesek biztosítani különösen koruk, egészségi állapotuk, fogyatékosságuk, pszichiátriai betegségük, szenvedélybetegségük vagy hajléktalanságuk miatt.

**Mindezeket figyelembe véve a Központi Konyhától elvárt a rendszeres, magas minőségű szolgáltatás nyújtása. Jelen projekt megvalósítása ehhez nyújt segítséget a Központi Konyha és Kenderes Városi Önkormányzat számára, hiszen az eszközök megújításával, a továbbiakban jó minőségű, új eszközök használatával az étkeztetést megvalósító és kiszolgáló személyzet gördülékenyebben tudja végezni a munkáját, a konyha működése minőségi javulást ér el. A megbízók pedig minőségileg és mennyiségileg is megfelelő kiszolgálásban részesülnek mind a gyermekétkeztetés, mind pedig a szociális és a for profit étkeztetés területén.**

Megemlítendő továbbá, hogy korszerűsítésnek köszönhetően jelentősen javulnak a konyhán dolgozó 7 fő állandó alkalmazott és 7 fő közfoglalkoztatott személy munkakörülményei, valamint a fejlesztés pozitív hatása által közvetett módon érintetté válnak a beruházás kapcsán a gyermekes családok és Kenderes város teljes lakossága.